
Predgovora 


Naš je narod jedan od najrodnijih na svietu. S te strane ne bi tre- 
dali biti u brizi, jer se kod nas — obćenito uzevši — rađa dosta minogo 
djece. Nešto je drugo, što nas mora. zabrinjavati. A to je, da se kod nas 
odviše djece pokopa, i to u najranijoj dobi, kao da bi ih kosom kosio. 
Kod nas prosječno umire do konca prve godine života svako šesto ili sedmo 
diete, koje se rodi, dok je svaki treći ili četvrti mrtvac obučen u košuljicu 
dojenčeta. ' 

Zašto kod nas toliko strada dojenčad? 


Nikako ne možda zato, što bi se kod nas rađalo toliko slabunjave 
ili bolježljive djece, koja bi zarana morala umrieti. Drugi je razlog tome. 
Kod nas mnoge i mnoge majke jednostavno ne znadu pružiti djetetu reda, 
koji ono zahtieva. Od svega se možda najviše grieši u prehrani dojenčadi. 
A to su baš griesi, koji se najteže osvećuju. Bit će zato, što su to griesi 
protiv prirode. A to diete težko podnosi. To teže, što je mlađe. 

Nema sumnje, da bi kod nas kud i kamo manje umiralo dojenčadi, 
kad bi umjetna prehrana dolazila do svoga prava jedino onda, kada je to 
neobhodno potrebno. Isto tako nema sumnje, da u nas umjetna prehrana 
bovlači za sobom tako mnogo žrtava poradi toga, što se većinom provodi 
kojekako, samo ne onako, kao što bi trebalo. 

I još nešto! Kod nas se većinom prenaglo prelazi od dojenja običnoj 
hrani. Mnoge majke počinju prerano davati djeci jela, koja su samo za od- 
rasle. Jasno je, da i zbog toga djeca mnogo stradaju. 

Ukratko, u nas se mnogo grieši u prehrani dojenčadi, jer su majke u 
nju slabo upućene. Kako da se tome zlu stane na kraj? Tu vriedi ona, da 
uputiti i poučiti znači popraviti. 

Ovih par stranica o prehrani dojenčadi namienjeno je našim majkama. 

Daj Bože, da se sve majke okoriste tim štivom! Neka se: pouče 
one majke, koje su neuke! Neka se učvrste u svom znanju one, koje znadu! 
Neka si osvježe pamćenje one, koje su znale, pa zaboravile! Neka se otvore 
oči onima, koje zatvorenih očiju lutaju između istine i neistine! 

Ako se to izpuni, moći će naše majke zakročiti korak Dliže svome 
uzvišenom cilju: materinskom ljubavlju, brigom, i znanjem postaviti na 
noge što više zdrave djece, jer su naša djeca — naša budućnost. 


U Zagrebu, u III. Tjednu hrvatske majke i djeteta 1944. 

PRVO POGLAVLJE 


O naravnoj prehrani 


Pod naravnom prehranom dojenčadi razumieva se prehrana, kod 
koje se dojenče hrani neposredno od majke, a to biva, kad ga majka doji 
iz svojih prsiju, ' 


Kako su građena ženska prsa 


Ženska su prsa po svojoj gradnji sastavljena od vezivnog i mastnog 
tkiva. Između ta dva tkiva nariedko su razasute manje hrpice mliečno- 
. : o : Vade ona. .. 
žliezdanog tkiva. Ovo se žliezdano tkivo počinje razvijati i množiti tek 
u prvim mjesecima trudnoće tako, da svojim bujanjem potiskuje mastno 
i vezivno tkivo. Uslied toga dojke nabreknu, postanu napetije, što i sama 
trudnica osjeća. Tkivo mliečnih žliezda sastoji se s jedne strane od stanica, 
koje će proizvoditi mlieko, a s druge strane od cievnog sustava, koji će ga 

<. Pi o a da: > dj or A 
odvoditi. Najsitniji dielov: žliezde svršavaju najužim cjevčicama. Više užih 
cjevčica sakuplja se u pojedine šire cievi, a ove u još šire vodove. Cieli 
sustav završava s petnaest do dvadeset najširih vodova, koji se izlievaju u 
sisnu bradavicu. Dozrievanje se mliečne žliezde podpuno dovršava naravnim 
završetkom trudnoće, dakle porođajem čeda. : 


Kako se čedo prehranjuje u majčinoj utrobi, 
a kako izvan nje 


Dok je čedo u majčinoj utrobi, hrani ga majka svojom krvi. U tom 
važnom poslu posreduje posteljica. Preko nje — putem krvotoka — majka 
daje, a čedo prima hranu. U tu svrhu sadržava pupčana vrpca krvne žile, 
koje spajaju posteljicu s tjelešcem čeda. Onim mahom, kad se nakon po- 
rođaja čeda prereže pupčana vrpca, prestaje se i novorođenče prehranjivati 
na dosadašnji način. Od sada mora novorođenče disati svojim plućima i 
jesti svojim ustima. Tek tako može ono sada doći do kisika i drugih hran- 
ljivih sastojina, koje je do sada primalo od majke — bez ikakvog truda 
sa svoje strane. Ipak se ono u pogledu hranjenja nije odielilo od majke!. 
I dalje mu se u majčinom tielu stvara potrebna hrana. Razlika prema prije 
leži jedino u tome, što su drugi putovi, kojima sada novorođenče dolazi do 

hrane, koju mu je majka spremila. Priroda se je sama pobrinula, da nježno 
i osjetljivo novorođenče može uspievati. Zato mu je u majčinim prsima 
stvorila novi, najbolji i neprocjenjivi izvor hrane. 

Ta prehranbena povezanost između majke i mladunčeta — čak i 
onda, kad se ono odieli od majčinog tiela — predstavlja iskonski prirodni 
zakon, koji vriedi za sve stvorove, koji se izravno rađaju iz majčine utrobe. 
. Svaka majka trebala bi biti sviestna dužnosti, koju joj taj zakon nameće, 
kad odgaja i odhranjuje svoje potomstvo. Ako radi drugčije, ako zamje- 
njuje prsa staklenkom, ne nanosi štetnih posljedica samo dojenčetu, nego 
i sebi. 


Kako se stvara mlieko u ženskim prsima 


Prava djelatnost mliečne žliezde počinje nakon porođaja. U prvim 
se danima izlučuje sluzasta, ljepljiva, žućkasta, mastna tekućina, koja se 
zove predmlieko. Tri do četiri dana nakon borođaja razvitak je mliečne 
žliezde podpuno završen. Njezina se posebna zadaća očituje u tome, što u 
mlieko pretvara one tvari i sastojine, koje dobiva iz krvi. Sada dakle u 
majčinim prsima oživi vrelo mlieka, ta dragocjena tekućina, kojom će 
majka od sada redovito dojiti svoje dojenče. Majčino mlieko u prehrani 
dojenčeta znači sve, jer nema toga na svietu, čime bi se ono po svojoj vried- 
nosti moglo zamieniti ili nadoknaditi. 


Kako se dojenče ima dojiti “ 


U prvim danima nije baš majci najlakše dojiti. Poradi toga ipak ne 

smije majka odustati od redovitog dojenja djeteta. Ne smeta, što prvo mlieko 
nije tako obilno i što je po svom sastavu nešto mastnije nego kasnije. Sve je 
to samo u prvim danima, koliko je potrebno, da se izlučivanje mlieka iz maj- 
činih prsiju podpuno uredi. 
' Pravilno izlučivanje i stvaranje majčinog mlieka uvelike ovisi o 
pravilnom izpražnjivanju dojki. Dojka se pravilno izpražnjuje, ako se u 
propisanim vremenskim razmacima podpuno rieši svoga sadržaja. Za to je 
potrebno dvoje. Prvo, da se dojenče redovito polaže na prsa. Drugo, da 
dojenče krepko siše. . 


O redovitom dojenju 


Da se dojka uzmogne izprazniti najviše, što je moguće, potrebno je 
— između ostaloga — držati se. i stalnog reda u dojenju. 

U prvom se mjesecu dojenče doji sedam puta (od 6 sati ujutro do 
12 sati u noći: svaka tri sata). 

Od početka drugog do svršetka petog mjeseca doji se diete šest puta 
(od 6 sati ujutro do 9 sati navečer: svaka tri sata). ' 

Od početka šestog mjeseca pa dalje doji se diete pet puta (od 6 sati 
ujutro do 9 sati navečer: od prilike svaka 3 1 pol sata). 


e pra 


Razumije se, da taj red vriedi jedino za jaku i krepku dojenčad. 
Slabunjava novorođenčad i nedonoščad hrani se svaka dva sata, dakle 
8 do 10 puta dnevno. U takvom slučaju uviek je dobro posavjetovati se s 
liečnikom. 

Kako se pravilno iztiskuje mlieko iz dojke: 
iznad i izpod sisne bradavice lako se pritisne 
i mlieko uhvati u posudu. 


Da se dojka kod sisanja uzmogne podpuno izprazniti, potrebno je 
stanovito vrieme. U tu se svrhu dojenče za svaki obrok pusti krepko sisati 
samo na jednoj dojci, i to ni više ni manje nego 15 do 20 časaka. Ako siše 

Staklena zvona s gumenom si- 
saljkom za iztiskivanje mlieka 
iz dojki. 

manje od toga vremena, ne može se dojka izprazniti, a kad siše više od toga 
vremena, siše dojenče podkraj »na prazno«. Kad se u dojkama stvara dosta 
mlieka, pogrješno je dojiti dojenče za jedan obrok iz obiju dojki, kako to 
rade mnoge majke. Velikoj se opasnosti izlaže svaka majka, kod koje se 
prsa podpuno.ne izpražnjuju. Mlieko joj može zastati, dojka se upaliti, a 
time može podpuno izgubiti mlieko. Ako slučajno dojkinja i nakon redovitog 


Iztiskivanje mlieka iz dojki s pomoću staklenog zvona sa sisaljkom: 
pritiskivanjem gumene sisaljke vuče se mlieko u zvono. 


trajanja dojenja osjeća da u dojki ima još mlieka, potrebno je tu dojku 
umjetno izprazniti. Dojku je najjednostavnije izprazniti rukom, To se čini 
tako, da se lako pritisne prstima obiju ruku iznad i izpod bradavice i da se 
mlieko uhvati u posudicu. Osim toga se mogu upotrebljavati staklena zvona 
s gumenom sisaljkom. Pritiskivanjem gumene sisaljke najprije se priljubi 
zvono posvema uz dojku, a po tom i samo mlieko dolazi. "Tek podpuno prazna 
dojka nakon jednog obroka može stalno i sigurno jamčiti, da će se do drugog 
obroka sasvim napuniti i tako namaknuti toliko mlieka,- koliko je za do- 
jenče potrebno. . 

Poznato je također, da svaka prsa ne daju jednako mnogo mlieka. 
Po vanjskom se izgledu prsiju ne može to ocieniti, jer*veća i naoko razvije- 
nija prsa ne moraju davati više mlieka od manjih prsiju. \ 

O krepkom sisanju dojenčeta 


Da se dojka uzmogne pravilno izpražnjivati nije samo važno to, kad 
i koliko dugo, nego i kako siše dojenče. Svi propisi u pogledu vremenskih 
razmaka između pojedinih obroka, kao i u pogledu trajanja pojedinih do- 
jenja mogu dovesti do željenog uspjeha jedino onda, ako dojenče kod si- 
sanja krepko vuče. Svako će <. hee i pravilno donešeno i razvijeno novo- 
rođenče odnosno djenče krepko sisati, ako se u redovitim razmacima pro- 
pisno dugo pušta na sisi. Mnoge majke grieše, &ad svoje miljenče, odmah čim 
zaplače, polažu na prsa misleći da je gladno. Time se poremećuje red, koji 
je potreban kako za pravilnu prehranu dojenčeta, tako i za pravilno izpraž- 
njivanje dojki. Ako se taj red krši, može se dojenče dobaviti probavnih 
smetnja, a majka izgubiti mlieko, mia 

U poglavlju o potežkoćama dojenja bit će govora o tome, kada i 
zašto ne može dojenče krepko sisati. 


U 
Majka nuđa dojenčetu dojku tako, da ono uhvati 


ustima sisnu bradavicu, dok kažiprstom odtiskuje 
dojku od nosa dojenčeta, da ono može u isto 
vrieme i sisati i disati. 


U kojem je položaju majci najzgodnije dojiti 


Svaka majka dojkinja treba se kod dojenja držati jednog stalnog 
pravila. Za izpravno dojenje nije svejedno, kakav položaj kod dojenja za- 
uzima dojkinja, a kakav dojenče. Zato je potrebno, da majka u dojenju 
stekne stanovitu spretnost i okretnost. 


== 


Ako majka doji u postelji, neka zauzme takav položaj, da se gornjim 
tielom nešto podigne. Pri tome neka se okrene na onu stranu, koju želi dati 
dojenčetu. Pod leđa dojilje treba položiti dosta jastuka, da se može udobno 
nasloniti. Tada dojilja privuče dojenče k sebi na krevet i položi ga uzduž 
pokraj sebe tako, da ono može ustima doseći dojku. Dojenče pak pridrži 
cnom rukom, na kojoj strani misli dojiti. Drugom mu rukom nuđa dojku u 

Majka doji sjedeći: rukom one strane, na kojoj doji, podupire leđa 
dojenčetu tako, da mu se glava približi dojci, dok mu drugom 
rukom nuđa dojku u.usta. 


usta, i to tako, da kažiprstom iste ruke potiskuje dojku od nosa dojenčeta, 
da ono može u isto vrime i sisati i disati. Pogrješno je, ako majka leži na 
leđima u krevetu i položi dojenče na sebe. Tada dojenče mora sisati prema 
gore, te se ne može dosta nasisati, jer se umara, U takvom položaju osobito 
trpi i često izpuca prsna bradavica. Izvan kreveta majka tako doji, da 
sjedne.na nizki stolac i udobno se nasloni. Dojenče uzme poprieko na ko- 
ljena. Ono koljeno, gdje je glava dojenčeta, mora držati malo više nego 
drugo. U tu se svrhu pod tu nogu postavi jedan niži stolčić. Rukom iste 
strane neka dojilja na tom koljenu podupre leđa dojenčeta tako, da se 
njegova glava primakne bliže dojci. Drugom slobodnom rukom daje djetetu 
dojku na isti način kao kad doji ležeći. Pogrješno je i škodljivo posipati 


siše 


bradavicu šećerom, da bi je dojenče bolje primilo. Isto tako nije ni ukusno 
ni zdravo, ako majka phije dojenja oslini bradavicu. Ako se dojenče hoće 
brže pripraviti na dojenje, može mu se iz dojke iztisnuti 'par kapljica mlieka. 
Jedino je to pravilno, a prema tome i jedino, što je dopušteno. 


Kako se imaju dojkinje hraniti i vladati u životu 

Majke dojkinje neka žive uredno i uffjereno. Liečnička znanost do- 
zvoljava dojkinjama jesti i piti, što im je drago i što im prija. Izuzimaju 
se jedino prekomjerno začinjena jela i alkoholna pića. Svježe voće i povrće 
mogu jesti. Isto tako i umjereno kisela jela. Dojkinja ne smije nikada osjetiti 
gladi. Zato neka jede obično toliko, koliko je i prije jela. Ako joj prija, 
može za polovicu jesti više nego prije. Što se tiče tjelesnog rada, neka se 
drži onoga posla, koji je i prije radila. Gdje su dojkinje poradi svoga zvanja 
prisiljene dugo sjediti i dugo boraviti u zatvorenim prostorijama, preporuča 
se dnevno šetati po jedan do dva sata. 


DRUGO POGLAVLJE 


O potežkoćama dojenja 


Da li se često događa, da majke ne mogu dojiti 


Oduviek se je pitalo i pita se, da li može dojiti svaka majka. Na to 
.je pitanje liečnička znanost dokazima odgovorila, da gotovo svaka majka 
može dojiti. Ma da je danas jasno, da je svaka majka — skoro bez izu- 
zetka — sposobna dojiti, ipak su još uviek razširene nevjerojatne bajke, 
poradi kojih majka tobože ne bi smjela dojiti. Između stotinu majki može 
se naći pet do deset, koje iz bilo kojeg opravdanog razloga ne bi mogle, 
odnosno ne bi smjele dojiti. Štaviše poznate su dojkinje, koje nisu dojile 
samo svoje diete, nego i drugu djecu, i to po više godina jedno diete za 
drugim, a da im je mlieko uzprkos tomu ostalo dobro. | 


Prema tome je s liečničke strane neshvatljivo, kad ima tako mnogo 
majki, koje tvrde, da uobće nikada nisu mogle imati mlieka i da su bile 
nesposobne dojiti. Moguće je doduše, da poneke majke zbilja nemaju do- 
voljno mlieka za dojenče. Ali u ovakvim slučajima ne mora majka odus- 
rati od dojenja, nego je potrebno posavjetovati se s liječnikom ili s kojom 
drugom stručnom osobom. Svaka majka trebala bi znati, da nitko — osim 
liečnika — nema prava konačno odlučiti, da li da doji ili ne. Nažalost, 
gotovo se redovito događa, da se majke obraćaju svakome — samo ne lieč- 
niku — kad misle, da iz bilo kojeg razloga ne bi smjele ili ne bi mogle 
dojiti. U takvom slučaju može izključivo liečnik odlučivati, jer on jedini 
kao stručnjak može znati, kad liečnička znanost dopušta prekinuti dojenje. 

Gotovo sve majke, koje bilo iz neznanja, bilo iz drugih neopravdanih 
razloga, ne doje svoju djecu, obično slušaju savjete ljudi, koji se upliću u 
ono, čega ne razumiju. I tako se dosta često događa, da su majke krivo 
uvjerene, da je njihovo mlieko za diete preslabo, da je vodeno, da poradi 
toga dojenče ne prima prsiju te da uslied toga slabi i propada. Mnoge se 
majke sigurno ne bi povodile za krivim “savjetima, kad bi znale, kako 
je štetno i ubitačno po njihovo miljenče, kad im usahne mlieko u prsima. 

e 


Potežkoće u dojenju sa strane dojenčeta 


Potežkoće kod dojenja sa strane dojenčeta mogu nastati uslied pri- 
rođene obće slabosti dojenčeta. Događa se, da takvo dojenče uslied mlita- 
vosti i slabe volje za sisanjem ne može krepko sisati, tako da zbog toga 
može majka izgubiti mlieko. Da se tomu izbjegne, preporuča se majkama 
preostalo mlieko bilo prstima, bilo podesnim sisaljkama iztisnuti iz dojke. 
Tu se i tako može pomoći, da majka uzme .na prsa tuđe zdravo dojenče, koje 
će krepko sisati te time poduprieti početno redovito izlučivanje mlieka iz 
prsne 'žliezde. 

Uvelike zabrinjuje majke poradi dojenja i ona dojenčad, kod koje 
nebce nije podpuno zaraslo. Još je veća neprilika, ako je pri tome i gornja 
čeljust otvorena (zečja usta). Razumije se, da takva dojenčad vrlo težko 
siše, jer nepodpuno zaraštenim nebcem i čeljusti ne može dobro prihvatiti 
sisne bradavice. Majčina uztrajnost, spretnost i dobra volja mogu i u ovak- 
vom slučaju mnogo postići. Ako pak uzprkos svemu tomu dojenče težko siše 
i kroz nos povraća hranu, može se pokušati hraniti ga iztisnutim majčinim 
mliekom s pomoću žlice. : 

To bi bile glavne smetnje kod dojenja sa strane dojenčeta. 


Potežkoće u dojenju kod majke 


Kod potežkoća u dojenju sa strane majke potrebno je u prvom redu 
spomenuti plosnate bradavice, to jest bradavice, koje nisu dobro razvijene. 
U takvim se slučajima mogu upotrebljavati umjetne bradavice u obliku 
posebnog klobučića od gume, koji se zaveže preko dojke, da dojenče kroz 
njega može sisati. : 

Da do te potežkoće uobće ne dođe, preporuča se majkama već za 
vrieme trudnoće trti (masirati) prsa odnosno bradavice, i tako ih već una- 
pried pripravljati za njihovu buduću zadaću. 

Daljnja smetnja kod dojenja nastaje uslied nježne kožice prsnih 
bradavica, kad ona zbog sisanja izpuca. Ta se bolest zove »ragade 
prsnih bradavica«. Izpucana kožica je tako osjetljiva, da majku 
smeta svaki dodir, a pogotovo, kad dojenče prima bradavicu u usta. Pri 
tome mogu majku upravo nepodnosivo boljeti i peći ranjava mjesta. Pa 
još i to ne mora biti uzrokom, da majka odbije dojenče od prsiju. Najbolje 
je odmah potražiti liečnika, a dotle neka se upotrebljava gumeni klobučić 
kao i kod plosnatih bradavica. Ako majka hoće izbjeći tome zlu, neka tako 
njeguje prsa, da joj otvrdnu i postanu odporna. Već za vrieme trudnoće 
treba početi izpirati prsa hladnom vodom. To se mora nastaviti i za vrieme 

dojenja. Nadalje neka majka pazi, da joj nakon dojenja ne ostane bradavica 
mokra, nego neka je pažljivo obriše suhom, čistom izgladčanom krpicom 
ili još bolje pamukom (vatom). 


Kao neugodna posljedica popucanih bradavica' može kadkada na- 
stupiti i upala dojki. Tada one nateknu, otvrdnu i zacrvene se. 
Majka pri tome osjeća jake bolove i imade znatno povišenu tjelesnu top- 
linu, koja se može očitovati bilo u groznici bilo u vrućini. U ovakvim slu- 
čajima ne smije biti čekanja, nego se odma mora potražiti liečnički sa- 
vjet. Dobro je do dolazka liečnika na upaljenu dojku metati hladne ob- 
loge, te je u povoj složenim rubcem ili pelenicom podvezati u pravcu 
struka prema ramenu. Majka ne smije nikada kod upale dojki sama 
na svoju ruku prestati dojiti. O tom će već odlučiti liečnik, ako je uistinu 
potrebno. S obzirom na samo dojenje važno je kod upale dojki znati dvoje. 
Prvo, da mlieko iz upaljene dojke nikada ne može nauditi dojenčetu. 
Drugo, da nije opasno i da se upala ne će pogoršati, ako diete siše iz upa- 
ljene dojke. Potežkoća leži jedino u tome, da majku jako boli, kad joj do- 
jenče sisanjem dira bolestne dielove dojke. 5 druge strane još je mnogo jače 
boli, ako joj se prsa napune mliekom i pritiskuju upaljeno mjesto. Iz toga 
bi sliedilo, da bi majka još uviek mogla i trebala dojiti, ako joj je veći 
dio dojke zdrav. Ako pak majka nikako ne može dojiti iz bolestne dojke, 
svakako je jedino pravilno, da nedostatak nadoknadi iz druge zdrave dojke, 
.koja na račun bolestne sigurno više obiluje mliekom nego obično. Tek ako 
i ta količina majčinog mlieka nije dovoljna za dojenče, može se dopustiti 
nedostatak majčinog mlteka nadomjestiti kravljim. 


Ima i drugih bolesti majki, poradi kojih se mora prekinuti dojenje. 
Tako će liečnik zabraniti dojenje, kad majka boluje od dokazane otvo- 
rene plućne sušice (tuberkuloze). Isto tako, kad boluje od nekih 
bolesti, koje bi po njegovu mišljenju pogoršale obće z drav- 
stveno stanje majke. Nadalje, kad su majke tako duševno bo- 
lestne, da bi kod dojenja mogle tvorno napasti dojenče. Napokon, kad 
ustanovi, da je dojilja ponovno zatrudnila i da pri tome uslied 
dojenja vidljivo slabi i propada. 


Posebno poglavlje sačinjavaju oni slučaji, gdje majke zbog svo- 
jega zvanja ne mogu dojiti, ma dabi to htjele i ma da imaju 
dosta mlijeka. Riešiti to pitdnje može tek ono družtvovno zakonodavstvo, 
koje je u stanju uočiti, što za napredak 1 budućnost naroda znači zdrav- 
stvena zaštita majki i dojenčadi. Zakon o zaštiti radnika — kako u drugim 
zemljama, tako i donekle kod nas — nastoji zaštititi majku radnicu tako, da 
joj omogućuje dojiti i njegovati dojenče bar za prva dva do tri mjeseca, 
dakle za vrieme, kad je to za dojenče najpotrebnije. 


U naprednijim su državama pojedine tvornice i druga priradna po- 
duzeća uredila obdaništa, gdje majke za vrieme svoga rada ostavljaju 
svoju dojenčad. U određeno pak vrieme dopušta im se prekinuti posao, da 
uzmognu djecu nahraniti. S družtvovno-zdravstvenog stajališta je na taj 
način cielo to pitanje uzorno riešeno. Kod nas je to u današnjim težkim 
vremenima nemoguće provesti u djelo. Zato se preporuča majkama rad- 
nicama po mogućnosti tako opredieliti svoje radno vrieme, da budu što 
više slobodne, kako bi mogle njegovati i prehranjivati dojenčad i tako 

izvršivati svoju najodgovorniju materinsku dužnost. Kad je majka odsutna, 
a vrieme je dojenju, treba dojenje nadomjestiti iztisnutim majčinim mlie- 
kom, koje se pogrije i daje dojenčetu bilo bočicom bilo žličicom. Tek ako 
i to nije moguće, može se upotrebljavati kravlje mlieko. 


TREĆE POGLAVLJE 


Kakvu prednost pruža dojenje 


Dojenje — kao naravna prehrana — je jedini i izključivi način pre- 
hrane, koji može najsigurnije jamčiti, da će ,dojenče biti zdravo i da će 
se uspješno razvijati. To vriedi osobito u prvom polugodištu života dojen- 
četa. Majčino mlieko daje dojenčetu takvu prednost, kakvu mu ne može 
dati nijedno kravlje mlieko — pa bilo ono najsavjestnije i najstručnije pri- 
pravljeno. Prema tome je svaka druga prehrana — koja se ne oslanja izklju- 
čivo na majčino mlieko — umjetna i nenaravna, pa može biti po dojenče 
veoma štetna. Naravna prehrana ne pruža prednosti samo djetetu, nego 
i majci. 2 : 


Kako izgleda dojenče »S prsiju“, a kako od ,,bočice“ 


Prednosti dojenja su tako očite, da svatko — pa i ne bio .struč- 
njak — može prepoznati i razlikovati dojenče dojeno majčinim prsima od 
dojenčeta, koje je hranjeno na bočicu kravljim mliekom. Naravno hra- 
njeno dojenče ima zdravu boju kože i sluznice te je primjereno, to jest ne- 
pretjerano ugojeno. Mirno spava, probava mu je u redu, često ne plače, te 
se u cielosti neprimjetno dalje uspješno razvija na zadovoljstvo majke i 
svoje okoline. Naprotiv, diete umjetno hranjeno, nema onu pravu zdravu 
boju kože. Osim toga koža mu je u većini slučajeva posuta osipom ili priš- 
tevima. Takvo diete obično po noći nemirno spava, dok mu je stolica slaba, 
neuredna, a kadkada i sluzasta. Diete znade biti po par dana zatvoreno, da ga 
za nekoliko dana počne mučiti proljev. Razumljivo je, da takvo diete poradi 
neprestanih probavnih smetnja ne može dovoljno i pravilno napredo- 
vati. Prema tome je ovakvom dojenčetu potrebno kud i kamo više liečničke 
njege i nadzora, nego djetetu, koje se naravno hrani. 

“Kad je već priroda po svojim zakonima omogućila, da se diete 
rodi, ona se ujedno i dalje pobrinula, da mu poda sve, što je potrebno, da 
sretno prebrodi dobu, kad je najnježnije i najosjetljivije. Ta dob odgovara 
prvoj godini života, a od prve godine napose njezinoj prvoj polovici. 

Zato je priroda dala djetetu u njegovoj najranijoj dobi — po- 
najprije kao ngvorođenčetu, a zatim kao dojenčetu — u majčinim prsima 
izvor životne snage i zdravlja. 

Umjetno je hranjeno dojenče i u kasnijim mjesecima slabije, kržlja- 
vije i neodpornije od dojenčeta, koje se hrani majčinim mliekom. Majčino 

mlieko vriedi dojenčetu toliko, da se ne može nadomjestiti nikojom drugom 
hranom. U nijednoj umjetnoj hrani ne nalazi diete sve one tvari, koje 
su mu potrebne za pravilan razvoj. To mu može pružiti jedino majčino 
mlieko i ništa drugo na svietu. 


Dojenče »s prsiju«: 4 mjeseca staro, 7 i pol kg težko. 


Majčino mlieko je za dojenče dar božji, te je dužnost svake majke, 
da tu naravnu hranu nikada ne uzkraćuje svome dojenčetu. Stoga se pre- 
poruča svakoj majci dojiti dotle, dok joj je moguće 1 do kada je to dojen- 
četu potrebno. Ako joj se čini, da ne može dojiti, neka nikada bez liečničkog 

savjeta i znanja ne obustavi dojenja. Pogotovo pak ne onda, ako je na to 
nagovara čeljad, koja je neuka oko male djece. 


Poznata je jedna stara poslovica, koja kaže, da je majčino mlieko 
i majčino srdce nenadoknadivo bogatstvo za diete. 


LB 

Dojenče »od bočice«: 6 mjeseci staro, 4 i pol kg težko. 


Razlika u pomoru kod dojenčadi, koja se naravno 
i umjeino hrani 
Sve se brojitbe do sada podudaraju u tome, da mnogo više umire do- 
jenčadi, koja se hrani umjetno kravljim mliekom, od dojenčadi, koja se 


naravno hrani na majčinim prsima. Dokazano .je na primjer, da od 10.000 
živorođene djece umire u prvom mjesecu života 1200 dojenčadi, koja se 


mea gm 


hrani “kravljim mliekom, a samo 200 dojenčadi, koja se hrani majčinim 
mliekom. kat 
Iz toga sliedi, da je već u prvom mjesecu pomor dojenčadi šest pufa 


veći kod umjetno, nego kod naravno hranjene dojenčadi. Ta razlika može | 


biti u kasnijim mjesecima mnogo veća. Zanimljivi su brojitbeni podatci o 
pomoru dojenčadi kod naš, = to po upravnim kotarima za razdoblje 
1934.—1939. 


Pomor dojenčadi označuje, koliko je na 1000 živorođene djece umrlo 
djece do konca prve godine života. Prosječno su u cieloj Državi na 1000 
živorođenih umirala 158 dojenčeta. Najniži je pomor dojenčadi bio u ko- 
taru Ravno, gdje je na 1000 živorođenih umrlo 75 dojenčadi, a najviši 
u kotaru Osiek, gdje su umirala 273 dojenčeta. - 


Prema tome iznosi razlika između najvišeg i najnižeg“ pomora oko 
200, što znači, da se pomor dojenčadi u pojedinim kotarima može među- 
sobno znatno razlikovati. Najzanimljivije je, da je pomor dojenčadi naj- 
niži u našim najsiromašnijim, a najviši u našim najbogatijim slavonskim 
krajevima. Poznato je, da je siromašna majka iz naših oskudnih i nerodnih 
krajeva u oskudici svega prisiljena dojiti, dokle god to može. Drugačije je u 
bogatim krajevima. Tamo majka u obilju svega, bilo iz neznanja, bilo iz 
drugih razloga, običaje već u prvom mjesecu davati dojenčetu kravljeg 
mlieka. Samo tako može se raztumačiti ta neobična i u prvi mah nerazum- 
ljiva pojava o razlici pomora dojenčadi između naših najsiromašnijih i 
najbogatijih krajeva. S druge pak strane i ta pojava svjedoči i potvrđuje, 
da dojenčetu majčino mlieko mnogo više koristi od kravljeg. 


Zašto kravlje mlieko u prehrani dojenčeta ne vriedi 
koliko mlieko dojkinje 


Kravlje je mlieko tuđerodna hrana za ljudsko dojenče, te se razlikuje 
od ženskog mlieka po tome, što su u njemu hranljive tvari (bjelančevine, 
masti, šećer i soli) drugčije razpodieljene nego u ženskom mlieku. Kravlje 
mlieko sadržava dva do tri puta više bjelančevine od ženskog. Razlog je 
tome taj, što je kravlje mlieko priroda opredielila za govedo, koje obično 
izraste već kroz dvie godine, a zna se, da priroda nije odredila čovjeku tako 
kratko vrieme da se razvije i izraste. Šećera ima u ženskom mlieku više 
nego u kravljem, znasti imadu podjednako oba mlieka, dok soli ima 
trostruko više u kravljem nego u ženskom mlieku. Kravlje se mlieko ne 
razlikuje od ženskog samo po količini hranljivih sastojina, nego i po nji- 
hovoj kakvoći. Žensko se mlieko bez ikakvih smetnja probavlja u želudcu 
dojenčeta već poslije dva sata, dok se kravlje ili kozje mlieko još i poslije 
tri sata često podpuno ne probavi. 


Osim toga je osobito važno, da majčino mlieko — osim bjelančevine, 
masti i šećera — sadržava i druge tvari, koje imadu čuvati diete od bo- 
lesti. Te se tvari zovu »vitamini«, što dolazi od latinske rieči vita, koja 
znači život. Samim se je imenom htjelo naglasiti, koliko su te tvari važne za 
ljudsko zdravlje i život. Vitamina ima više vrsti. Majčino mlieko sadržava 
sve vitamine, koji su potrebni, da se dojenče pravilno razvija i da ostane 

zdravo. To je i razlogom, da je dojenče »s prsiju« neosjetljivo i odporno 
protiv mnogih bolesti, a osobito zaraznih. O svemu tome ne može biti ni 
govora, kad se dojenče prehranjuje kravljim mliekom. 

To bi bile prednosti ženskog mlieka sa čisto prehranbene strane. 


Čemu može biti izvrgnuto kravlje nlieko na svom putu od 
vimena do dječjih usta 


Također i s obzirom na održavanje čistoće žensko mlieko prednjači 
kravljem. Majčino je mlieko za dojenče uviek svježije i čistije od krav- 
ljeg. Kravljem se mlieku na putu od vimena do dječje bočice pruža bez- 
broj mogućnosti da se zarazi i onečisti. 

Ako majka bilo iz neznanja, bilo iz drugih neopravdanih razloga 
ne doji svoga djeteta, nanosi mu štetu, koja se ne može nadoknaditi, jer 
se ne odnosi samo na najnježniju dob, nego i na budući razvitak djeteta. 
Poznato je i ljudima, koji se ne bave oko djece, da je u svakoj pai naj- 
težoj bolesti jedino izpravno hraniti dojenče majčinim mliekom. Štaviše, 
ono je jedan od najsigurnijih i najboljih liekova, koji mu se mogu pružiti 
u bolesti. 


Kakvu korist ima majka od dojenja 


Dojenje ne koristi samo djetetu, nego i majci. Dokazano je, da se 
maternica nakon porođaja to brže i sigurnije može oporaviti i obnoviti, 
što je disanje majke i izpražnjivanje prsiju pravilnije. Time je omogu- 
ćeno, da se maternica brzo smjesti u svoj pravilan položaj. Osim toga je 
dokazano, da majka dojkinja ne boluje tako često od dugotrajnih upala 
porođajnih ustroja kao ona, koja ne doji. Štaviše, neki liečnici tvrde, da 
majke za vrieme dojenja po drugi puta teže zanesu, nego kad ne doje. 


ČETVRTO POGLAVLJE 


. O dvostranoj prehrani 


Pod dvostranom prehranom razumieva se prehrana, kod koje se 
dojenče hrani s pomoću dvie vrsti mlieka, i to djelomično mliekom »svoga 
roda«, dakle majčinim ili mliekom dojkinje, a djelomično mliekom »tuđeg 
roda«, dakle kravljim ili kozjim mliekom. 


Lice i naličje dvostrane prehrane 
Dvostranom su prehranom postignuti tako dobri uspjesi, da se sma- 
tra da se s pomoću nje može najbolje i najuspješnije prehranjivati sva ona 


dojenčad, kod koje se uslied bilo kojeg razloga ne može provoditi. čista 
naravna prehrana. : 

Dvostrana je prehrana obćenito priznata,.pa ipak može uroditi lošim. 
posljedicama i po dojenče i po majku, ako se ne pazi na više toga, što se u 
"prvi mah može činiti sitničavim. \ 

Može se dogoditi, da dojenče, koje se dvostrano prehranjuje, nema 
više volje sisati na majčinim prsima, jer mu je dudica postala milija. 
Razlog tome može biti s jedne strane taj, što dojenčetu ide pripravljeno 
kravlje mlieko bolje u tek od majčinog mlieka, jer je slađe, pogotovo ako 
ga je majka preobilno zasladila, da bude »iače«. 

S druge se strane dojenče jednostavno razlieni. Zašto bi se ono 
mučilo hvatanjem sisne bradavice i naprezalo sisajući na dojci, kad mu 
dudica tako reći sama leti, a mlieko bez po muke samo teče u usta. 
Majka se je već za to pobrinula, jer je na dudici provrtala širok otvor, 
da joj se miljenče »bez potrebe ne mora mučiti«. Toj se neprilici može 
doskočiti, ako se pazi, da odvodni otvor dudice bude što sličniji otvorima 
na sisnoj bradavici. Otvori su na sisnoj bradavici tako uzki i stisnuti, da 
kod sisanja ne teče mlieko iz njih kao »iz čaše«, već se dojenče mora malo 
i pomučiti da dođe do njega. Zato je potrebno, da i na dudici otvor ne 

bude prevelik, da ne bi mlieko curkom teklo, nego jednakomjerno dolazilo 
kap po kap — kao iz sisne bradavice. Time se i nehotice prisiljava do- 
jenče da krepče i snažnije vuče. A to i jest baš ono, što je potrebno dojenčetu, 
da se na dudici ne oduči od onoga, što je na dojci naučilo. 


Kada se može naravna prehrana zamieniti dvostranom 


Dva su razloga, poradi kojih je potrebno dojenčad dvostrano pre- 
hranjivati. Prvi je razlog, kad se liečnički dokaže, da se u prsima ne stvara 
dosta mlieka. A drugi, kad je majka izvan kuće zaposlena takvim poslom, 
da ne može stajati na razpolaganju dojenčetu, kad ga treba dojiti. 


Kako se može dokazati, da se u prsima stvara premalo 
mlieka 


Ako se kod majke bilo iz kojeg. razloga sumnja, da joj prsa preslabo 
rade, može se s pomoću vage ustanoviti, da li je ta sumnja opravdana, Do- 
jenče se izvagne prije i poslije svakog obroka. Za koliko je ono poslije 
obroka teže, za toliko je mlieka kod obroka posisalo. Treba se još uvjeriti, 
da li je dojenče izsisalo dojku »do praznoga«. To će biti, ako se poslije 
obroka ne da iz dojke više niti jedna kapljica mlieka iztisnuti. Ako dojenče 
kod svakog obroka posve izprazni dojku, onda će se dobivenim količinama 
mlieka od svih okroka preko cieloga dana posve sigurno moći dokazati, 
koliko se stvara mlieka u majčinim prsima. Ako se ustanovi, da ga je pre- 
malo, da su poslije svakog obroka prsa posve prazna, a dojenče gladno, 
onda se može početi dojenče dvostrano prehranjivati. 

' Događa se i to, da se u prsima stvara premalo mlieka uslied toga, što 

. je dojenče slabo, pa ne može krepko sisati. U takvom bi slučaju bilo posve 
pogrješno početi dojenče odmah prihranjivati kravljim mliekom. Najprije 
se mora pokušati pospješiti stvaranje mlieka tako, da se po koji puta na 
dan drugo krepko dojenče položi na prsa. 

Tu je još potrebno pozabaviti se s majkama, koje tvrde, da imaju 
doduše dosta mlieka, ali da im diete ne voli prsiju, jer da im je mlieko 
slabo i vodeno. U tomu idu one i dalje, pa na svoju ruku bez liečničkog 
savjeta počnu diete prihranjivati kravljim mliekom. Treba ponovno iztak- 
nuti, da takve majke posve krivo rade. Obično se njihova samozvana mu- 
drost završava tako, da malo pomalo počnuegubiti mlieko, dok ga posve ne 
izgube. Konac je svemu taj, da diete ostane bez svoje naravne hrane, dok 
se majci uslied zastoja mlieka mogu upaliti dojke. 


Kako se dojenče prihranjuje kravljim _mliekom, kad se u 
prsima stvara premalo mlieka 


Kod svakog se obroka dojenče najprije polaže na prsa. Budući da 
u prsima ima premalo mlieka, može se dojenče iznimno za jedan obrok 
dojiti iz obih dojki. Nakon dojenja se diete dalje hrani pripravljenim krav- 
ljim mliekom, koje mu se daje žličicom ili na dudicu, 


Kako se dojenče dvostrano hrani, kad majka uslied 
zaposlenosti ne može redovito dojiti 


Majka neka nastoji svoj posao tako urediti, da može dojiti bar dva 
do tri puta dnevno. Kod obroka na prsima se dojenče uobće ne prihranjuje, 
jer to nije potrebno. Jasno je, da će se u cielosti morati nadoknaditi krav- 
ljim mliekom oni obroci, koji padaju u vrieme, kad je majka izvan kuće 
zaposlena, a nije mogla ostaviti za dojenče iztisnutog mlieka. 


PETO POGLAVLJE 


O umjetnoj prehrani 


Pod umjetnom prehranom djece razumijeva se prehrana, kod koje 
djeca niti ne okuse hrane, koju im je priroda odredila, nego se hrane iz- 
ključivo hranom, koja se je za njih umjetno odabrala i pripravila. Dakle, 
majčino se mlieko u cielosti zamjenjuje pripravljenim kravljim ili kozjim 
mliekom. 

Do danas nije uspjelo liečničkoj znanosti pronaći način umjetne pre- 
hrane, koji bi vriedio koliko i naravna prehrana. Mnogo se je trudilo i 
nastojalo, da se tuđerodno mlieko tako pripravi, da bude po svom sastavu 
što bliže ženskom mlieku. Ma da su se tu pokazali liepi uspjesi, ipak ni 
jedan način umjetne prehrane ne može dojenčetu ni izdaleka toliko vrie- 
diti kao naravna prehrana. 

Već je u poglavlju o prednostima dojenja bilo govora, kako izgleda 
ši koliko umire dojenčad, koja se naravno hrani, a kako je opet s time kod' 

djece; koja se umjetno hrane. Od sve djece, koja umiru do konca prve go- 
dine, umire umjetno hranjene djece prosječno tri puta više od djece, koja se 
. naravno prehranjuju. 

Iz svega toga sliedi, da je svaka umjetna prehrana igra s vatrom, 
koja može postati veoma opasna po zdravlje djeteta. Zato se majka smije 
uteći umjetnoj prehrani tek # skrajnjoj nuždi. Ako majka nema dosta 
mlieka, kako je već spomenuto, dolazi najprije na red mlieko druge žene 
dojkinje. Ako dojkinje nema pri ruci, pokršava se prihranjivati kravljim 
mliekom. Ako pak majka iz bilo kojeg razloga uobće ne može dojiti, opet 
će se na prvom mjestu nastojati majčino mlicko u cielosti nadoknaditi 
mliekom dojkinje. Tek ako toga ne dopuštaju prilike, dolazi u svoje pravo 
čista umjetna prehrana, jer je svakako bolje diete prehranjivati ikako — 
pa bilo i umjetno — nego nikako. To je jedini pravi put, kako se diete 
u različnim prilikama ima hraniti, dok sve drugo pripada carstvu bajka, 
neznanja i predrazsuda. ' 


Što je mlieko 


Mlieko je bjelkasta neprozirna tekućina, koja sadržava različne tvari, 
koje mu daju boju i hranljivu vriednost. ' 

Hranljive sastojine mlieka sadržavaju bjelančevine, masti, šećer, soli 
i vitamine. Kako je s tim sastojinama, kad se mlieko prerađuje? 


Pušta li se mlieko kraće vrieme stajati, nad njim se kupi sloj masti, 
koji je domaćicama dobro poznat kao sladko vrhnje. Izpod sladkog vrhnja 
ostaje obrano mlieko. Pušta li se pak mlieko duže vremena na zraku, ono 
se ukiseli. Nad njim se i opet kupi mast, poznata kao kiselo vrhnje. Iz mlieč- 
nih se masti umjetnim putem proizvodi maslac, u koji osim masti prelaze 
djelomično i mliečni vitamini. Iz kiselog se mlieka proizvodi sir, koji se 
sastoji od mliečnih bjelančevina. Ostatak pak sačinjava sirutka, u kojoj su 
raztopljeni mliečni šećer i rudne soli. 


Što daje hrana čovjeku 


Svaki živi stvor — pa tako i čovjek — održava život radom poje- 
dinih tjelesnih ustroja. Tako ustroji za disanje (pluća) dovode tielu potreban 
kisik. Probavni ustroji (želudac i crieva) dovode i prerađuju potrebnu hranu. 
Ustroji za kolanje krvi (srdce i žile) razpodjeljuju kisik i prerađenu hranu 
po cielom tielu i t. d. Prema tome se samo radom može održavati život. 
Rada pak ne može biti, ako nema tko raditi i ako nema čime raditi. U našem 
tielu i tjelesnim ustrojima stanice predstavljaju onoga, tko radi, a hrana ono, 
čime stanice rade. Uslied rada i izgaranja u stanicama stvara se toplina. 
Toplina se pretvara u pokretnu snagu, kojom se čovjek giba, misli i osjeća. 
.U radu se stanice troše. Hranom se nadoknađuju. Dok ih se izgrađuje tek 
toliko, koliko ih se je iztrošilo, tielo ne raste, nego se samo obnavlja. 
Ako se stvara više stanica, nego što ih je bilo, onda tielo raste. Svakako 
u ranoj dječjoj ddbi najviše, a kasnije sve polaganije, dok u dvadesetoj, 
najkasnije u dvadesetčetvrtoj godini podpuno ne prestane rasti. 

Što daje mlieko dojenčetu 


S pomoću hranljivih sastojina mlieka dojenče se razvija, raste i 
deblja. 

Od pojedinih sastojina mlieka bjelančevina mu je uglavnom po- 
trebna kao građa za stanice. S pomoću bjel&nčevine dojenče raste, gradi i 
nadomještava, što su stanice u svom radu potrošile. Manji dio bjelanče- 
vina izgara i služi za stvaranje topline. 

Mliečna mast sastoji se od sitnih grudica, koje su razpodieljene po 
mliečnoj tekućini (emulzija). Te su grudice tako sitne, da se mogu vidjeti 
tek kroz povećalo. Zanimljivo je promatrati, kako su grudice masti razpo- 
dieljene u ženskom, a kako u kravljem mlieku. U ženskom su mlicku te, 
grudice pravilno i jednomjerno razpodieljene u mliečnoj tekućini, dok su u 
kravljem mlieku nepravilno i u hrpama razasute. 


Grudice masti u mliečnoj tekućini, kako se vide kroz povećalo 


Zensko mlieko: grudice su pravilno, Kravlje mlieko: grudice su nepra- 
jednomjerno razpodieljene po mlieč- vilno, hrpimice razasute po mliečnoj 
noj tekućini. tekućini. 


. Jedan dio masti troši dojenče za stvaranje topline. Drugi pak dio 
taloži izpod kože kao zalihu. Zadaća je zalihama masti s jedne strane ču- 
vati toplinu, koja se je u tielu stvorila. S druge se strane tima zalihama 
služi dojenče, ako u hrani nema dosta masti. 

Mliečni je šećer u prehrani isto tako važan kao i bjelančevina. Šećer 
u čielu izgara i daje mu toplinu i potrebnu snagu. 

Ma da se rudne soli nalaze u mlieku u veoma malim količinama, 
ipak one u razvitku djeteta igraju važnu ulogu. Rudne su soli isto tako 
neobhodno potrebne kao i druge sastojine mlieka. Tako se nikako ne bi 
mogle izgrađivati kosti 1 zubi u tielu dojenčeta, kad u mlieku ne bi bilo 
za to potrebnih soli. Od rudnih su soli u mlieku uglavnom zastupane vap- 
nene, željezne i fosforne soli, te kuhinjska sol. 

Preostaje, da se kaže još koja rieč o vitaminima. Vitamini su, tvari, 
koje su dodane nekim jestivim namirnicama u veoma malim količinama. 
LJ 

Vitamini ne služe kao tvorivo, kojim bi se stvarala toplina ili izgrađivale 
stanice. Što je kod stroja iskra, koja ga stavlja u pokret, to su kod tiela 
vitamini. Tek s pomoću njih mogu pojedini tjelesni ustroji djelovati onako, 
kako je to potrebno, da tielo, ostane zdravo. Prema tome su vitamini za 
pravilan razvoj djeteta neobhodno potrebni. Ako hrana oskudieva na njima, 
mogu djeca ozbiljno oboliti i ig svom razvoju zakržljati. Važno je znati, da 
se vitamini nalaze u različnim sirovim jestivim namirnicama kao u mlieku, 
povrću i voću. Nadalje, da su veoma osjetljivi, te da više ili manje gube 
od vriednosti, ako se namirnice kuhaju ili suse. 


Upute o umjetnoj prehrani 


t 


Na što treba paziti, da se dođe do zdravog 
kravljeg mlieka : 


Kod umjetne se prehrane mora nastojati, da kravlje mlieko, od kojeg 
će se pripravljati brana za dojenče, dolazi u kuću što zdravije, čistije i 
svježije. Zato je potrebno dobivati mlieko od krave, koja“ je zdrava. Vime 
joj mora biti čisto i zdravo. Osoba, koja muze, mora biti čista i dobrog 
zdravlja. Posuđe za mlieko mora se sjati od čistoće. Put od kravljeg vimena 
do posude za pripravljanje mlieka ima biti što kraći. Što je taj put dulji, 
to će se mlieko moći lakše onečistiti i zaraziti različnim klicama. Što dulje 
stoji neprokuhano, to će se više klica u njemu moći razmnožiti. 


Zašto je potrebno kuhati kravlje mlieko 


Nakon muzenja potrebno je mlieko što prije prokuhati. Mlieko se 
kuha 3 do 4 časa. Time se ono razkužuje, jer se tako u njemu uništavaju sve 
klice. To je dobra strana kuhanja mlieka. Loša je pak strana ta, što nakon 
kuhanja mlieka mliečni vitamini ne vriede koliko prije kuhanja. Ipak se ne 
preporuča upotrebljavati priesno mlieko. Takvo? mlieko može sadržavati 
različne klice, čak i klice sušice, koje se tek kuhanjem mogu sigurno uništiti. 
Nakon kuhanja ima se mlieko naglo ohladiti i pohraniti na hladnom mjestu. 
Najbolje na ledu, ili pod tekućom hladnom vodom, ili u podrumu ili na 
kojemu drugom hladnom mjestu. ' 


Koliko se na jedan puta pripravlja kravljeg mlieka, 
: a koliko pak kašaste hrane 


Kravlje mlieko određeno za: dojenče pripravlja se svaki dan na- 
. jedanput za sve dnevne obroke. Taj je način najzdraviji, jer se tada mlieko 
najmanje prelieva iz posude u posudu. Osim toga je i najzgodniji za majku 
kućanicu, jer njime ne gubi odviše vremena. Mlieko za dojenče pripravlja 
se uviek u posebnim posudama, koje se ne smiju ni za što drugo upotreb- 


m. em 


ljavati. Pripravljeno se mlieko ima držati na hladnom mjestu. Posebno se 
naglašava, da se pripravljeno kravlje mlieko ne prekuhava za svaki obrok, 
nego se kasnije samo podgrijava. Ponovno prekuhavati mlieko bilo bi štetno, 
jer bi se time podpuno uništili mliečni vitamini. 

Tekuća se mliečna hrana ima dakle pripraviti u jedan mah za sve 
dnevne obroke mlieka, ako liečnik nije drušačije odredio. Obratno se po- 
stupa s kašastom hranom, koja se za svaki pojedini obrok mora posebno i 


svježe prirediti. e . 


Dječja bočica i dudica. 


Zašto se kravlje mlieko razrjeđuje 


Dojenčadi prije 6 mjeseci nikad se ne daje kravlje mlieko samo, 
nego uviek razrieđeno. Mlieko za dojenče treba razriediti bilo vodom, bilo 
čajem od kamilica, bilo uvarkom od prženog brašna, bilo sluznatom juhom, 
koja se može prirediti od riže ili zobnih pahuljica. Osim toga dodaje se i 
nešto šećera. Sve se to čini zato, da se pripravljeno kravlje mlieko po svom 
sastavu što više približi ženskom mlieku. U kravljem mlieku ima više bje- 
I&nčevina i soli nego u ženskom mlieku, pa se zato kravlje mlieko razrje- 

duje. Šećera je pak u kravljem mlieku manje nego u ženskom mlieku, 
pa se zato kravljem mlieku dodaje šećer. Tako pripravljeno kravlje mlieko 
je hrana, koja je mnogo sličnija ženskom mlieku nego čisto, nerazrieđeno 
kravlje mlieko. ' 


DJ 
Kakva mora biti dječja bočica i dudica 


Pojedini se obroci pripravljenog kravljeg mlieka daju dojenčetu 
na bočicu. Bočica mora biti od dobrog stakla, koje podnosi vatru. Što se 


Pranje dječje bočice četkom. 


oblika tiče, neka bude gladka i okrugla, bez udubina i uglova, da se lakše 
čisti. Bočica neka sadržava 200 do 250 grama. Mjere neka su naznačene na 
vanjskoj strani bočice. Čep na bočici mora dobro zatvarati i mora biti takav, 
da se dade lako očistiti. Kad se bočica čisti, najprije se mora izplahnuti 
.hladnom vodom. Zatim se u vrućoj vodi s nešto sode čisti četkom za pranje 
boca. Na koncu se još jednom izplahne vrućom vodom. Nakon toga se po- 
stavlja sušiti na stalak, na kojemu leži naopačke. Bočica i čep imadu se od 
vremena do vremena prokuhati. Dudica na bočici neka bude jednostavnog 
oblika, da se lakše čisti. Otvor na dudici ima se izbušiti usijanom iglom tako, 

da bude nešto sa strane i da ne bude prevelik. Veličina otvora neka odgo- 
vara gustoći hrane. Manji otvor kod rjeđe, a veći kod gušće hrane. Uviek 
tako, da tekuća hrana ne curi u mlazu, nego da jednakomjerno kapa. Nakon 
upotrebe neka se dudica dobro opere u tekućoj vodi i drži u staklenoj pokri- 


Otvor na dudici izbuši se usijanom iglom. 


venoj čaši. Dudica se isto mora od vremena do vremena prokuhati. Ako 
padne na pod, ne smije se čekati, nego se mora odmah oprati, a još je.naj- 
bolje odmah je izkuhati. 


. Kako se izkušava toplina mlieka u bočici 


Kad je vrieme hranjenju, uzme se iz zalihe pripravljenog kravljeg 
mlieka koliko je potrebno za jedan obrok, i nalije se čistim lievkom ili žlicom 
u dječju bočicu. Sad dolazi na red podgrijavanje mlieka, i to tako, da se 
bočica stavi u vruću vodu. Prije nego što se metne dudica u usta djetetu, 
potrebno je osvjedočiti se, da je mlieko baš onoliko toplo kao što treba, 
dakle da nije niti prevruće niti prehladno. Za to se najprije mlieko u bočici 
dobro promućka, da mu budu svi dielovi podjednako topli. Toplina se mlieka 
izkušava na onim mjestima, gdje je koža osjetljiva. Tako se toplina mlieka 
može izkušati, da se par kapi podgrijanog mlieka nakapa na hrbat 

ruke, i to u jamicu između razširenog kažiprsta i palca. Ili da se nakapa 
na unutarnju stranu podlaktice, gdje je koža veoma osjetljiva. Osim toga 
može se bočica s mliekom staviti za oko i tako se uvjeriti, da li I mlieko 
propisno toplo. 


Toplina mlieka može se tako izkušati, da se par kapi mlieka nakapa 
na unuiarnju stranu podlaktice. 


t 


Kako se ima kod hranjenja dojenčeta držati bočica 


Ako se diete hrani kad leži, nagne mu se glavica malo u stranu. Ako 
se nalazi u krilu hraniteljice, namjesti se polusjedećki. Kod hranjenja se 
nikada ne smije držati bočica tako, da joj je dno posve okrenuto prema 
gore. Kod takvog položaja bočice može se dogoditi, da diete uslied prejakog 
mlaza mlieka težko diše, pa se počne gušiti 1 povraćati. Zato se ima bočica 
držati s lieve ili desne strane dojenčeta i po mogućnosti prema dolje 
položiti. Tokom sisanja bočica se diže tek toliko, koliko je potrebno, da 
grlo bočice ostane uviek puno mlieka. Ako mlieko podpuno ne izpunjava 
grla bočice, dojenče sisajući guta previše zraka, što mu svakako ne čini 
dobro. Dudica se na bočici ne smije previše gurati djetetu u usta, jer od 
toga može povraćati. Pravilno je, da dojenče siše kod svakog obroka kojih 
10 časaka. Ako treba manje vremena, može tome biti uzrokom preveliki 

otvor na dudici. Tad diete uslied prebrzog punjenja želudca može povraćati. 
U takvom je slučaju dojenče nakon obroka nemirno i razdražljivo, te plače. 
Ako dojenče za 10 časaka nije gotovo sa sisanjem, treba pogledati da li nije 
otvor na dudici premalen ili da nije začepljen. To može biti razlog, da se 
sisanje otegne preko redovitog vremena, jer tada dojenče težko siše i jako 
se umara. Treba misliti i na to, da tu i tamf diete oteže sa sisanjem, jer se 
zaigra. Na majci je tada, da ga odvrati od igre i privoli sisanju. 


Toplina mlieka može se tako izkušati, da se par 
kapi mlieka nakapa u jamicu između razširenog 
kažiprsta i palca. 


Kako treba hraniti dojenče žlicom 


Mliečne kašice, povrće i voćni sokovi daju se dojenčetu žlicom. Pri 
tome se diete nalazi polusjedeći ili sjedeći u krilu hraniteljice. Hraniteljica 
drži svojom lievom rukom lievu ruku djeteta, dok desnu ručicu djeteta pod- 
vuče k sebi iza leđa i lako je pritiskuje, da joj slobodna ručica djeteta kod 
pružanja hrane ne bi smetala. 

Kako se djetetu ima nuditi hrana, kad se nad A 
njom nećka 


Kad se bočicom ili žlicicom hrani dietej koje je zdravo, ono samo 
posiže za hranom. Ipak se gdjekada može dogoditi, da diete nema prave 
volje jesti, te jede mlitavije, sporije i manje nego obično. U tom bi slučaju 
bilo krivo prisiljavati diete jesti i gurati mu hranu silom u usta, jer se time 

Kako se kod hranjenja mora držati dojenče i 

bočica: lievom se rukom pridržava dojenče u 

krilu polusjedećki, dok mu se desnom daje dudica 
u usia. 


. 


dojenčetu hrana može ogaditi. Ako bi se diete iznimno nećkalo nad hranom, 
ne treba poradi toga biti u brizi, jer se nedostatak jednog obroka može na- 
 doknaditi nešto jačim drugim obrokom. Druga je stvar, ako bi se to češće 
ponavljalo tako, da bi diete počelo gubiti od svoje težine. Tu onda nema 
druge nego potražiti liečnički savjet. 

Koliko se puta dnevno ima dojenče umjetno hraniti 


Kod umjetne se hrehrane daje dojenčetu onoliko obroka koliko i 
kod naravne prehrane. Sve, što je rečeno o razporedu obroka kod naravne 
prehrane, vriedi i kod umjetne prehrane. 


Kako se mora držati bočica kod hranjenja dojenčeta: bočica je po 
mogućnosti prema dolje položena, ali uviek tako, da je grlo bočice 
puno mlieka. 


Kakve se mješavine kravljeg mlieka daju dojenčetu | 
u pojedinim mjesecima 


Zdravoj dojenčadi do konca drugog mjeseca razrjeđuje se mlieko 
bilo vodom, bilo čajem od kamilica, bilo sluzi, koja se može prirediti od 
riže ili zobnih pahuljica. 3 

Od početka trećeg mjeseca može se kao primjesa upotrebljavati i 
prženo brašno, koje se kuha na vodi. 

Mješavina se mlieka do konca četvrtog mjeseca priređuje tako, da 
se na jedan dio mlieka uzme jedan dio primjese. 

= Takva se mješavina zove polovično m lieko. Na primjer, na 
50 grama mlieka dolazi 50 grama primjese. Mješavina mora biti zaslađena 
tako, da na svakih 100 grama mješavine dolazi najmanje 5 grama šećera (od- 
prilike jedna velika kocka). Šećer se uviek kuha s mliekom, i to potrebna ko- 
ličina šećera za cieli dan s potrebnom količinom kravljeg mlieka za cieli dan. 
Ako je za dojenče u prvom mjesecu za jedan obrok od 100 grama mješavine 
potrebno 50 grama kravljeg mlieka i 1 kocka šećera, za sedam će obroka, 
dakle za cieli dan, biti potrebno 350 grama kravljeg mlieka i 7 kocaka šećera. 
Obje se te količine kravljeg mlieka i šećera kuhaju zajedno. Na taj je način 
kod priređivanja pojedinih obroka već samim dodavanjem kravljeg mlieka 
mješavina dosta zaslađena. 

Zdravoj se dojenčadi u dobi preko četiri mjeseca mieša mlieko s 
primjesom tako, da se na dva diela mlieka uzima jedan dio primjese. Takva 
se mješavina zove dvotrećinsko mlieko. Na primjer, na 100 
grama mlieka dodaje se 50 grama primjese. 

Dobro razvijenoj i starijoj dojenčadi može se davati i punomastno, 
dakle nerazrieđeno kravlje mleko, ali nikada prije šestoga mjeseca života. 
Preporuča se majkama, da se uviek posavjetuju s liečnikom, kad misle bilo 
povećati pojedine obroke, bilo drugčije sagtavljati mješavine nego prije. 
To osobito vriedi za vruće doba godine. 


Hranjenje dojenčeta žlicom: lievom se rukom pridržava diete sje- 
dećki ili polusjedećki, a desnom mu se rukom nuđa hrana žlicom. 


Koliko treba dojenče pripravljenog kravljeg mlieka 
u pojedinim mjesecima 


U prvim tjednima života potrebno je dojenčetu dnevno 400 do 600 
grama pripravljenog kravljeg mlieka. Ako se diete hrani dnevno 7 puta, 
dolazi na jedan obrok oko 60 do 85 grama mješavine kravljeg mlieka: 
U toj su količini sadržani i svi dodatci kravljem mlieku, dakle odgovarajuća 


količina primjese i šećera. To vriedi samo kod zdrave i krepke dojenčadi. 

Kasnije se mogu količine pripravljenog mlieka postepeno povisivati prema 
razvoju, zdravlju i podnosivosti dojenčeta. Uviek se mora paziti, da se 
dojenče ne prejede, jer mu se time poremećuje probava. 

Po težini zdravog dojenčeta može se približno odrediti, koliko je po- 
trebno dojenčetu pripravljenog kravljeg mlieka za cieli dan. Propis je, da 
ne smije prelaziti deseti dio težine dojenče: ona količina čistog kravljeg 
mlieka, od koje se pripravlja mješavina mlieka za cieli dan. Na primjer, ako 
je dojenče težko 4 kilograma, trebat će za cieli dan oko 400 grama kravljeg 

“ mlieka. Ako se ta količina čistog kravljeg mlieka razriedi jednakim dielom 
primjese, dobit će se za cieli dan Kbličina od 800 grama pripravljenog krav- 
ljeg mlieka. Ako se tih 800 grama razdieli ma 6 obroka, doći će na jedan 
obrok oko 130 do 135 grama pripravljenog mlieka. Tim se jednostavnim 
računom uviek može približno izračunati, koliko se za svaki obrok imade 
dojenčetu dati pripravljenog kravljeg mlieka. Tu bi još jedino bilo po- 
trebno primietiti, da dojenče nikako ne Smije prije šestog mjeseca dobivati 
dnevno više od jedne litre bilo koje mješavine mlieka, 

Kada, kako i kakvom se hranom odbija dojenče 
od sise ili bočice 


Nikada se. ne smije dojenče naglo odbiti od sise ili bočice. Uviek je 
potrebno postepeno priučavati diete na miešanu hranu, Najprije se samo 
jedan obrok s prsiju ili od bočice zamieni drugom hranom. Iza par tje- 
dana drugi, i tako se ide redom dalje, već prema tome, kako dojenče pod- 
nosi tu: promjenu hrane. Na taj način prelazi diete malo pomalo od maj- 
činih prsiju ili od bočice miešanoj hrani, koja mu se daje žličicom. 

Tako se već u petom mjesecu može krepkoj dojenčadi jedan obrok 
sisanja — bilo na majčinim prsima, bilo na bočici — zamieniti obrokom, 
koji se sastoji od mliečne kašice ili od povrća. 

U šestom se mjesecu već dva obroka sisanja mogu zamieniti mie- 
šanom hranom, i to jedan povrćem, a drugi kašicom od krupice. 

Nakon šestog mjeseca mogu odpasti tri obroka sisanja. Tako može 
čisto kravlje mlieko zamieniti obrok sisanja do podne, povrće se može davati 
mjesto obroka sisanja o podne, dok se obrok sisanja navečer može nado- 
mjestiti kašicom od krupice ili žitnom kavom, 3 

Voćni se sokovi daju dojenčadi već u četvrtom mjesecu, a kadkad i 
prije. “. 


Kako se priređuju primjese za kravlje mlieko 
Sluz 


Količina od jedne litre rižine sluzi ili sluzi od zobnih pahuljica pri- 
ređuje se tako, da se dvie velike žlice (oko 30 grama) riže ili zobmih pahu- 
ljica pristave s jednom litrom hladne vode i puste kuhati jedan sat. Poslije: 
kuhanja se sve prociedi kroz gusto sito ili još bolje kroz platnenu krpu. 
Koliko se je vode kod kuhanja izpod jedne litre izparilo, nadomjesti se obič- 
nom prokuhanom vodom. Na taj se način dobije jedna litra riedke sluzi, 
koja sć upotrebljava kao primjesa kravljem mlieku, 


osi jes 


s rm“ 


si 


Uvarak od prženog brašna 


Jedna velika žlica najfinijeg pšeničnog brašna prži se na suho, dakle 
bez masti, ulja ili maslaca, dok ne postane svietložuto. Iza toga se najprije 
promućka u čaši s nešto hladne vode, Zatim se sve pomieša s četvrt litre 


kipuće vode, u kojoj se kuha četvrt sata. 
Li 

Priređivanje povrća za djecu: kad se povrće razkuha i omekša, 
prognječi se kroz sito. 


Kako se za dojenče priređuju i druga jela — osim 
primjese za mlieko 


i 


Kašica od krupice (grisa) 
Jedna osmina (1/s) litre kravljeg mlieka razriedi se jednom osminom 


litre vode. Tome se dodadu dvie kocke šećera i dvie kavske žlice krupice. 
Sve se zajedno kuha uz neprestano miešanje četvrt sata.. 

Povrće za dojenčad 


Jedna šalica povrća (mrkve, krumpira, špinata, kolorabe, kelja, graška 
it.d.) kuha se u nešto posoljene vode. Kad se povrće razkuha i omekša, 
prognječi se kroz sito i začini uljem ili raztopljenim maslacem. 

Žitna kavu 
& 3 
Šest velikih žlica (za juhu) mlieka prokuha se s dvie do tri kocke 
šećera i razriedi sa četiri velike zlice skuhane žitne kave. 


Voćni sokovi 
Iz trešanja, malina, limuna, narandža + drugog voća iztisne se sok, 


koji se zasladi zašećerenom vodom ili samim šećerom. Što je voće kiselije, 
to ga treba jače zasladiti. # 


Dodatak 


O mjerama 
Preporuča se, da na svekolikom posuđu za mlieko bude naznačena 
ljestvica s gramima. - 


Potrebno je znati ove približne mjere: 
Za vodu: 1 kavska (čajna) žlica važe oko 5 grama 


1 velika žlica za juhu, , 15 S 
1 mala vinska čaša » > 100 
1 šalica za kavu goa 180 4 


Za brašno, krupicu i rižu: 
1 kavska (čajna) žlica — izravnana — važe oko 3—4 grama 


1 velika žlica za juhu a. no» 15—20 * 

Za šećer: 1 kavska (čajna) žlica — izravnana — važe oko: 6 grama 
1 velika žlica za juhu me Mos 20 a 
1 velika kocka šećera 5 

.POMOR DOJENČADI 
Po upravnim kotarima 
1934.— 1939 

HU REZATI e DNU AJANT 
pberika 


Na 1000 živorodjenih - 
umrlo je dojenčadi: CL 7 S 
175,0|— 113,9 ELK >= = = ; 3 | MJERILO 
1140 — 1539. MTI] = a 
1540 —1939 [MIN] 


1940 —233,9. FEKEšti 


2340 --EZA 

NENE? 


Granice Kotara od 31.X1.1941 
M 


a 
2 rado Zbavstem zvod u Zagrebu 132 


Najniži je pomor dojenčadi u kotaru Ravno, gdje je na 1000 živorođene djece umrlo 75 
dojenčadi, a najviši u kotaru Osiek, gdje su umrla oko 273 dojenčeta. 

KVezevisna Država Flivatska 


Pomaor dojenčorli 


Po velikim župama_ - 
1934 — 1939 

128.5 ik s Putromiki Svi kotari [1544 VV77 
156.0 Vu iz Svi gradovi [1344 /////) 
188.5 Grad Zagreb 
2110 BE ž N.D.H. 1530 VA 

- Zave: Mlravsfileni nod u 


Najniži je pomor dojenčadi u velikoj župi Dubrava (Dubrovnik), gdje je na 1000 živo- 

rođene djece umrlo odprilike 101 dojenče, a najviši u velikoj župi Baranja (Osiek), gdje 

je umrlo oko 238 dojenčadi. . 

Na 1000 živorođene djece umirala su na selu oko 154 a u gradovima oko 134 dojenčeta. 

U gradu Zagrebu umrlo je na 1000 živorođene djece oko III dojenčadi, dok su pro- 
sječno u cieloj Xezavisnoj Državi Hrvatskoj umirala oko 153 dojenčeta. 


